ועדת העלייה, הקליטה והתפוצות, כנסת 25, פרוטוקול מספר 47, 2023-05-15 00:00

עודד פורר: בוקר טוב לכולם, אני שמח ומתכבד לפתוח את ישיבת ועדת העלייה, הקליטה והתפוצות

עודד פורר:  היום 15 במאי 2023, כ"ד אייר התשפ"ג

עודד פורר:  דיווח שר התפוצות עמיחי שיקלי, על פעילות משרדו ותקציבו - עפ"י סעיף 123 ז (1) לתקנון הכנסת

עודד פורר:  ראשית, אני מקדם בברכה את השר ואת המנכ"ל

עודד פורר:  מטבע הדברים, הוועדה הזאת עוסקת בהרבה מאוד עניינים של עלייה וקליטה, אך גם אנו עוסקים בנושא התפוצות ובנושאים שקשורים במלחמה באנטישמיות, נושאים שהם בליבת העשייה של משרד התפוצות

עודד פורר:  גם ודווקא בימים האלה למשרד הזה ולפעילות הזו יש חשיבות הרבה יותר משמעותית

עודד פורר:  אני שמח לראות גם את הנוכחות בדיון

עודד פורר:  מכאן ואילך, הבמה היא שלך, אדוני השר והמנכ"ל

עודד פורר:  אחר כך נפתח את זה לדיון

עמיחי שיקלי: תודה רבה על ההזמנה

עמיחי שיקלי:  חשוב מאוד, בכלל מעמד הכנסת לי הוא מאד חשוב והתייחסנו לזה בהתאם

עמיחי שיקלי:  נתחיל בשקף הראשון

עמיחי שיקלי:  המשרד הגם שהתקיים קודם לכן, פועל בעיקר מכוח חוק הלאום, סעיף 6, שמפרט את יעדי המדינה בקשר ליחסיה עם העם היהודי – המדינה תשקוד על הבטחת שלומם של בני העם היהודי

עמיחי שיקלי:  אמנם אנו בסעיף הראשון שחקן משנה – יש משרדים אחרים שמופקדים על זה

עמיחי שיקלי:  אבל יש לנו מעורבות ושיתוף פעולה איתם

עמיחי שיקלי:  ב

עמיחי שיקלי:  המדינה תפעל בתפוצות בשימור הזיקה בין המדינה ובין בני העם היהודי – זה הרבה יותר בליבת העשייה, והמדינה תפעל לשימור המורשת התרבותית, ההיסטורית והדתית של העם היהודי בקרב יהדות התפוצות – זה גם סעיף שמתקיימת בו פעילות ויש עוד הרבה מאוד מה לעשות בנושא הזה

עמיחי שיקלי:      זה הרגע לרענן מכוח מה אנו פה, מכוח איזה חוק

עמיחי שיקלי:  המבנה הנוכחי של המשרד שונה מכפי שהיה בעבר ומורכב משתי אונות

עמיחי שיקלי:  אחת עוסקת במערכה באנטישמיות ובדה לגיטימציה

עמיחי שיקלי:  לפנים במשרד התפוצות היה אגף למאבק באנטישמיות אבל המאבק בדה לגיטימציה היה במשרד למודיעין אסטרטגיים ואחר כך חנה במשרד החוץ

עמיחי שיקלי:  זה ישות שנעה במרחב כאיזשהו אטום

עמיחי שיקלי:  אני מקווה שמצא את משכנו יחד עם המאבק באנטישמיות

עמיחי שיקלי:  אני חושב החיבור הוא חיבור טבעי ונכון, ועדיין, יש הבחנה בין מי שעוסק במאבק באנטישמיות ב-BDS שעובדים יחד והנושא של הפרויקטים שקשורים ביהדות התפוצות

עמיחי שיקלי:  בתמצית אומר איך זה  ראה

עמיחי שיקלי:  המערכה באנטישמיות ובדה לגיטימציה, דה לגיטימציה מבחינה רטורית והמשגה, אנו מדברים הרבה היום על אנטישמיות חדשה

עמיחי שיקלי:  האנטישמיות החדשה שווה הדה לגיטימציה

עמיחי שיקלי:  תכף נרחיב בכך

עמיחי שיקלי:  מה שקורה במאבק באנטישמיות בתמצית, זה הרבה עניין של איצוץ הגדרות IHRA, כמה שיותר רחב

עמיחי שיקלי:  אנחנו אגב לא לבד במאמץ הזה – עושה את זה גם משרד החוץ

עמיחי שיקלי:  יש להבין שמולנו יש מערכת נגד, של אנשים יפסיקו להכיר בנושא הזה של IHRA

עמיחי שיקלי:  זה הארגון לזיכרון השואה, שכולל בתוכו גם את האנטישמיות החדשה, וזה אחד הכלים הכי אפקטיביים שיש למדינת ישראל במאבק באנטישמיות

עמיחי שיקלי:  אתן דוגמה אחת, שתבינו מה קורה בעולם

עמיחי שיקלי:  הצליחו להביא את ארגון עורכי הדין בארצות הברית שאימץ את הגדרת IHRA לסגת מאימוץ ההגדרה

עמיחי שיקלי:  כלומר זה מאבק שהצד השני מנסה לדחוף כמה שיותר ארגונים לא להיות בתוך הדבר הזה ולאמץ הגדרות אחרות כמו אמנת ירושלים ודברים אחרים ולעומתנו שדוחפים את זה כל הזמן קדימה

עמיחי שיקלי:  הסיפור של IHRA - חוסן קהילתי זה הממשק שיש לנו בהקשר של ביטחון הקהילות

עמיחי שיקלי:  על כל הדברים האלה תכף נרחיב

עמיחי שיקלי:  דה לגיטימציה – תכף נרחיב אבל בגדול יש עיסוק במחקר ויש קמפיינים שנעשים עם המחקר הזה

עמיחי שיקלי:  תכף ניתן דוגמאות

עמיחי שיקלי:  יש עבודה שנקראת רשת כחולה – כל אותם הארגונים והיחידים שפועלים במרחבי הרשת ומשפיעים על דעת הקהל, יש הנישה הכלכלית כומ בן אנד ג'ריס ודברים מסוג זה, ויש הנישה המשפטית

עמיחי שיקלי:  זה בתחום המערכה באנטישמיות ודה לגיטימציה במבט על

עמיחי שיקלי:      בנושא תפוצות, יש כמה פלטפורמות וכמה פרויקטים קיימים ויש משהו חדש

עמיחי שיקלי:  מה שיש כבר קיים זה שלוש פלטפורמות גדולות

עמיחי שיקלי:  אחד זה יונייטד שעוסק בחינוך פורמלי מעבר לים, בארצות אמריקה הלטינית, בצרפת ובכל רחבי העולם

עמיחי שיקלי:  יש מוזאיק

עמיחי שיקלי:  זו פלטפורמה שנועדה לתת את הרצף הלא פורמלי, מתוכניות כמו רוט 1 שזה משלחות קדם תגלית לפעילות עם סטודנטים, אם זה דרך עולמי, דרך חב"ד או דרך הלל, והפלטפורמה הנוספת נקראת עמי, שעוסקת יותר בחיבור של ישראלים לתפוצות, אם זה במשלחות של גשר, אם זה במסגרת שבוע תפוצות ומיזמים אחרים

עמיחי שיקלי:  אלה הדברים המרכזיים

עמיחי שיקלי:  הפרויקט החדש שאנו נכנסים אליו הוא פרויקט א' ב' שממוקד לצפון אמריקה

עמיחי שיקלי:  בה יש לנו משבר עמוק בחינוך היהודי

עמיחי שיקלי:  למעשה מחוץ לזרמים האורתודוקסים והאולטרה אורתודוקסים

עמיחי שיקלי:  אחוזים בודדים הולכים לחינוך יהודי וזה גוזר מצב של לאבד חלקים מאוד גדולים של העם היהודי

עמיחי שיקלי:  תכף ניכנס לנתונים

עמיחי שיקלי:  זה ככה בקליפת אגוז

עמיחי שיקלי:      מגמות עולמיות בהקשר של דמוגרפיה יהודית

עמיחי שיקלי:  אנחנו יכולים לראות את המספרים, גרוסו מודו

עמיחי שיקלי:  ישראל, המגמה היא שישראל הופכת למרכז העם היהודי, הקהילה הגדולה ביותר

עמיחי שיקלי:  בצפון אמריקה יש שיטות ספירה מאוד מעניינות ויש כל מיני ויכוחים איך סופרים את זה

עמיחי שיקלי:  אנחנו מדברים על כ-6 מיליון באירופה

עמיחי שיקלי:  הקהילות הולכות וקטנות

עמיחי שיקלי:  הייתי כן שם נתון אחד שנחשפתי אליו שהיה מאוד מעניין ולראות את הקשר בין אנטישמיות להצטמצמות ודעיכה של קהילות

עמיחי שיקלי:  מה שקרה בשבדיה, הייתה יהודית קטנה, הותקפה, היו הרבה התנכלויות, וכתוצאה מההתנכלויות היהודים הפסיקו ללכת למוסדות

עמיחי שיקלי:  כך הקהילה הלכה וגוועה

עמיחי שיקלי:  זה דבר שיש להכיר אותו

עמיחי שיקלי:      עם הכניסה לתפקיד יצא דוח האנטישמיות שיוצא מדי שנה

עמיחי שיקלי:  עשינו מתודולוגיה מעט שונה השונה כאשר הבחנו בין העולם הערבי לבין הרשות הפלסטינית ולראשונה הכנסנו את מה שקורה גם בקרב האיחוד האירופאי במימון של ארגונים שמקדמים אנטישמיות חדשה, דבר שלא היה בעבר

עמיחי שיקלי:  מבחינת הנתונים, שמנו פה ממש את הדברים הכי מרכזיים

עמיחי שיקלי:  אחד, יש ככלל, עלייה באירועים אנטישמיים ברחבי העולם

עמיחי שיקלי:  מה שמעניין לראות, זה שעיקר האנטישמיות שפוגשים, היא מהסוג של אנטישמיות חדשה

עמיחי שיקלי:  כלומר האנטישמיות היום פחות סביב עניינים דתיים או עניינים שהם סביב גזע או דברים מהסגנון הזה, והרבה יותר סביב ישראל

עמיחי שיקלי:  זה לא אומר שאין יותר התקריות האלה

עמיחי שיקלי:  למשל בפולין שתולים לך בובה עם כיתוב יודהס ושורפים את זה

עמיחי שיקלי:  זה עדיין קיים האנטישמיות הישנה אבל רוב השיח הוא של אנטישמיות חדשה

עמיחי שיקלי:  עוד דבר מעניין – עיקר האנטישמיות החדשה שאנחנו רואים היא דווקא בארצות הברית היום, מקום שבעבר היה הרבה פחות בולט מבחינת תקריות אנטישמיות והיום להיות סטודנט יהודי בקמפוס בארצות הברית זו חוויה לא פשוטה

עמיחי שיקלי:  לפעמים זה גם מגיע להיבטים פיזיים כמו צלבי קרס שראינו לפני יומיים שלושה בתאי שירותים, תהלוכות אינתיפאדה, התנכלויות וגם קושי להביא עצמך לידי ביטוי, להזדהות כיהודי וכציוני

עמיחי שיקלי:  לא פשוט כולל הדרת אנשי סגל מתוך המרחב האקדמי

עמיחי שיקלי:      חוסן קהילתי

עמיחי שיקלי:  מה שהוא מעניין, כמה דברים

עמיחי שיקלי:  אחד יש הפרויקט של מיגון מוסדות ציבור שזה נעשה בשת"פ ובהכוונה עם משרד רה"מ

עמיחי שיקלי:  יש פה סרטון ששווה להבין כמה לפעמים דברים פשוטים משנים את תמונת המציאות בצורה דרמטית

עמיחי שיקלי:  יש פה התיעוד של ניסיון פיגוע בגרמניה, שאדם מנסה לפרוץ עם שוט גאן לבית הכנסת ביום כיפור

עמיחי שיקלי:  בפנים יש עשרות מתפללים

עמיחי שיקלי:  הוא מחופש לשוטר - זה מחבל

עמיחי שיקלי:  אבל כתוצאה מכך שהדלת ממוגנת עם הפרויקט הזה, הוא לא מצליח לפרוץ את הדלת, ונמנע טבח המוני בבית כנסת בגרמניה ביום כיפור

עמיחי שיקלי:  זה רגע להבין עד כמה הפרויקט הזה הוא חשוב

עמיחי שיקלי:  נהרגו כאן שני עוברי אורח בחוץ

עודד פורר: המיגון נעשה יחד עם הסוכנות היהודית

עמיחי שיקלי: כן

עמיחי שיקלי:  זה פרויקט משותף

עמיחי שיקלי:  יש פה הרבה דברים שעושים במשותף

עמיחי שיקלי:  גם ההכוון הוא של משרד ראש הממשלה

עמיחי שיקלי:  אנחנו שחקן בתוך הדבר הזה

עמיחי שיקלי:       הכשרת כוחות ביטחון מהעולם למאבק באנטישמיות

עמיחי שיקלי:  אתמול הגיעה לפה משלחת מלטביה, אסטוניה וליטא – ארצות שיש לנו איתן היסטוריה קשה מאוד

עמיחי שיקלי:  200,000 יהודי ליטא שנרצחו, לטביה, יש שם יער אחר בשם רומבולה שבו העם היהודי איבד יותר מאשר בכל מלחמות ישראל יחד – 25,000 איש

עמיחי שיקלי:  אחד ממעשי הטבח הגדולים

עמיחי שיקלי:  ואחד הדברים שמתמודדים איתם למשל במדינות האלה – שמשחיתים את האנדרטאות האלה

עמיחי שיקלי:  כשאתה פוגש את כוחות הביטחון המקומיים, מביא את הזווית שלך, עד כמה האירועים האלה, הגם שכמעט אין שם יהודים – הקהילות היהודיות שם מאוד קטנות, כמה חשוב לנו לשמור על המקומות האלה

עמיחי שיקלי:  המשמעות של המקומות האלה וגם כמובן מקבלים הכשרה על אנטישמיות, על שואה גם ביטחונית, מבחינת הגנה על הקהילות היהודיות שם, זה משלחות שיש להן חשיבות גם ברמה הדיפלומטית, יש להן חשיבות גם ברמה של הוראת השואה לדרגים בכירים – משהו שאנו גם רוצים לפתח אותו בלי קשר להיבטים הביטחוניים עם אנשי חינוך יחד עם יד ושם

עמיחי שיקלי:  זה פרויקט שעוד לא התחיל

עמיחי שיקלי:  אבל ביקשתי מאפרתי, שעוסק בתחום הזה, לקדם את זה כי אחד הדברים בהקשר של אנטישמיות זה אומנם לא לב התופעה אמנם אבל יש תופעה של זילות שואה והכחשת שואה

עמיחי שיקלי:  הדרך להתמודד עם זה, זה לא כל פעם לתקוף את מי שעושה את זה אלא יותר לתת חינוך שיטתי במערכות החינוך ברחבי העולם

עמיחי שיקלי:  זה פרויקט שהוא בהתנעה

עמיחי שיקלי:      שווה לומר גם פה מילה על מה שקורה בטוניס

עמיחי שיקלי:  היה לנו דיון שיזמה הסוכנות היהודית, שמתקיים באופן שגרתי על מצב הביטחון של קהילות יהודיות בעולם

עמיחי שיקלי:  זיהינו שיש בעיה בטוניס חודשיים אחורה וכבר התחלנו לגבש עם משרד הקליטה חבילות שיאפשרו למי שרוצה להגיע ארץ

עמיחי שיקלי:  לא הופתענו לצערנו מהפיגוע שהיה שם לפני שבוע, שבו נהרגו ארבעה – שני יהודים, שני שוטרים

עמיחי שיקלי:  יש פה גם הנושא הזה שיש לשים אליו לב

עמיחי שיקלי:      בהקשר הזה, אוקראינה

עמיחי שיקלי:  עשינו עבודה, שיש לומר, שהיו שותפים לה מבחינת לעורר את זה בשיח הציבורי גם חברי כנסת מהאופוזיציה, אלקין ועוד כמה

עמיחי שיקלי:  אה, הוא פה

עמיחי שיקלי:  אני נותן לך קרדיט אפילו שלא ידעתי שאתה פה

עמיחי שיקלי:  אז גם בעידוד של אלקין ישבנו עם כמעט כל השחקנים שעוסקים בנושא של אוקראינה, אגב פוליטית זה מאוד מורכב

עמיחי שיקלי:  יש שם הרבה מאוד תחרות בין הארגונים ולקח הרבה מאוד זמן להבין מי עושה את העבודה הכי אפקטיבית ועם מי נכון לעבוד

עמיחי שיקלי:  עשינו אירע מאוד גדול בכנסת שבו כל השחקנים הגיעו, ובתוך המשרד גם גיבשנו תוכנית שאשמח שתציג – פותחים סוגריים אבי, ותיתן על אוקראינה את השורות התחתונות אופרטיבית מה רוצים לעשות

עמיחי שיקלי:  כי אמרנו - נחמד שהתכנסנו ודיברנו, אבל זה לא לשם לדבר נעשה אלא יש פה בסוף חבילה שאני רוצה שתוצג וזה סגירת מעגל מבחינתי עם היוזמה שהנעת אותה

אבי כהן סקלי: במסגרת הסוגריים, התוכנית תכלול ארבעה מרכיבים מרכזיים

אבי כהן סקלי:  קודם כל חייבנו את הארגונים המרכזיים, סוכנות יהודית, ג'וינט, חב"ד וקרן הידידות שמממנת את הארגונים האלה מאחורה, לשבת יחד ולהגיש תוכנית

אבי כהן סקלי:  אז יש פה ארבעה מרכיבים

אבי כהן סקלי:  אחד מהם זה מרכיב מוכר כמו שדובר עכשיו שזה המיגון הפיזי של הקהילות עם הסוכנות היהודית, כמובן

אבי כהן סקלי:  הקצינו לדבר הזה תקציב ועכשיו נבחן את המקומות שצריך לדבר הזה

עמיחי שיקלי: אתה יכול להיכנס למספרים

עמיחי שיקלי:  שווה שיכירו מספרים

אבי כהן סקלי: אנחנו מדברים על בערך 200, 250,000 דולר בסיפור של מיגון קהילות לפי הצרכים שעלו ממשרד רוה"מ תל אביב לתוך המהלך הזה

אבי כהן סקלי:  אנו מדברים על חוסן קהילתי ונפשי

אבי כהן סקלי:  גילינו במסגרת השחקנים המרכזיים שההתמודדות בטראומה - לא רק היהודיות – כולן בטראומה, אבל היהודית זה התפקיד שלנו במהלך הזה, אז אנו בונים יחד איתם תוכנית משמעותית בפתיחת שבעה מרכזי טראומה עם הג'וינט באוקראינה

אבי כהן סקלי:  זה גם מהלך שייצא לדרך עכשיו

אבי כהן סקלי:  בנוסף, אנו מדברים על מחנות קיץ שייצאו לפועל מהקיץ הקרוב עד ינואר-פברואר

אבי כהן סקלי:  ייצא קול קורא של מוזאיק לדבר הזה

אבי כהן סקלי:  אליו ייגשו מאפיינים שונים

אבי כהן סקלי:  בנוסף, הדבר הרביעי הוא בניית קהילות

אבי כהן סקלי:  הרי הקהילות שם היום מפורקות חלקן, ומי שיצטרך את העזרה בגיבוש הקהילה, בבניית מנהיגות, זה פעולות שאנחנו עושים יחד עם הג'וינט על המהלך הזה

אבי כהן סקלי:  זה מרכיבי התוכנית

אבי כהן סקלי:  אנו מדברים על הרכב תקציבי של כ-10, 12 מיליון שקל בשנה הקרובה

עמיחי שיקלי: זה השורה התחתונה בהקשר הזה

עמיחי שיקלי:      הרחבה על הסיפור של IHRA

עמיחי שיקלי:  הברית לזיכרון השואה היא ארגון מאוד משמעותי, זה סוג של תו תקן למהי ההגדרה של אנטישמיות, והיא כוללת את הרכיב הקריטי מבחינתנו של האנטישמיות החדשה

עמיחי שיקלי:  יש סביבו דיון עולמי ער

עמיחי שיקלי:  יש שאומרים שזה פוגע בזכות הביטוי כי זה נועד להשתיק ביקורת על ישראל אז חשוב שאנשים שעוסקים בנושא הזה – מי שעוסק בזה מכיר את זה אבל לטובת האזרחים שצופים בנו ומי שפחות מעורב נסביר, שמה שעושה את ההבחנה בין ביקורת לבין אנטישמיות, זה הכלי שפיתח שרנסקי – חשוב מאוד - שלושת ה-D: דמוניזציה, דה לגיטימציה ודאבל סטנדרט

עמיחי שיקלי:  דמוניזציה – זה לומר שמדינת ישראל היא נאצית ודברים מהסוג זה, דה לגיטימציה – שלילת זכות קיומה של מדינת ישראל, וסטנדרטים כפולים – אני חושב שאחד הביטויים הכי בוטים לסטנדרטים כפולים זה היחס למותה של העיתונאית

עמיחי שיקלי:  עיתונאים נהרגים בסכסוכים ברחבי העולם במספרים מאוד גבוהים

עמיחי שיקלי:  יש לי פה גם הנתונים למי שזה מעניין אותו, אבל היחס שקיבל הסיפור הזה בעולם לעומת מקרים אחרים הוא בלי שום פרופורציות

עמיחי שיקלי:  זה כדוגמה

עמיחי שיקלי:      אנחנו עובדים בכל פגישה, אם זה עם סגנית שרת החוץ במקסיקו, אם זה שגרירים בהתכתבויות, אם זה עם מועדוני ספורט

עמיחי שיקלי:  עכשיו היינו בקשר עם אייאקס בעקבות תקרית אנטישמיות שהייתה במשחק לפני שבועיים

עמיחי שיקלי:  מאתרים הזדמנויות כדי לדחוף את הדבר הזה קדימה ורואים בזה דבר מאוד חשוב

עמיחי שיקלי:  כאמור אנחנו לא לבד פה ויש פעילות מקבילה במשרד החוץ שאני יודע שנעשית בנושא הזה

עמיחי שיקלי:      הלאה

עודד פורר: ננסה להתקדם טיפה יותר מהר – כי אני מניח שחברי הכנסת ירצו לדבר

עמיחי שיקלי: אין בעיה

עמיחי שיקלי:  ארוץ יותר

עמיחי שיקלי:  לגבי פעילות דיפלומטית, המדיניות שלנו בהקשר של מאבק באנטישמיות, כלל האצבע הוא שאין תקרית אנטישמית שלא מגיבים אליה

עמיחי שיקלי:  מקריקטורה בגרדיאן – יש תגובה, אירוע באצטדיון ספורט – יש תגובה

עמיחי שיקלי:  כל דבר כזה יש תגובה

עמיחי שיקלי:  אנו רואים שלמשל בהקשר של פיב"א, העונש שקיבלה אותה קבוצת כדורסל שבה הייתה התקרית האנטישמית היה חריג למה שראינו בעבר

עמיחי שיקלי:  זה שיש לחץ יותר אגרסיבי, מביא תוצאות

עמיחי שיקלי:      בהקשר של הדה לגיטימציה המעבר הוא לגישה יותר התקפית

עמיחי שיקלי:      נמשיך

עמיחי שיקלי:  מחקר, תודעה, יוזמות

עמיחי שיקלי:  אתעכב תכף על הדוגמאות

עמיחי שיקלי:  זו דוגמה גם להתקפיות וגם לתוצאות

עמיחי שיקלי:  כמובן, יש פה הרבה שחקנים וארגונים, וזה לא לבד, אבל בפברואר, בעקבות פיגוע מאוד-מאוד קשה בנווה יעקב – לא לפני הרבה זמן, כולנו זוכרים אותו – הוצאנו דוח, פרסמנו אותו בערבית, בצרפתית, באנגלית, לכל שגרירויות האיחוד האירופי כולל לשגריר האיחוד שפגשנו אותו וקיימנו איתו שיחה ספציפית על הנושא הזה של הסתה ממוסדת, שיטתית במערכת החינוך הפלסטינית

עמיחי שיקלי:  יש קשר בין הדוח הזה והפעילות הזו ופעילות נוספת שנעשתה,  שהפרלמנט האירופי שם את זה על סדר-היום שלו כולל הבנה שכשיש מחבלים בגילאי 13 ו-14, מישהו הכווין אותם לזה

עמיחי שיקלי:  זה לא בא מהאוויר

עמיחי שיקלי:      נמשיך

עמיחי שיקלי:  פסח-רמדאן

עמיחי שיקלי:  קמפיינים שעסקו בנושא של היחס של הפלסטינים להר הבית, לצורך העניין

עמיחי שיקלי:  קמפיין שעשינו רק באיטליה של החגיגות של הפלסטינים על מות התייר האיטלקי

עמיחי שיקלי:  במבצע מגן וחץ בפעילות גם מול כתבים זרים, גם החמ"ל בשדרות שמביא את האזרחים בשדרות לעיתונאות הבין-לאומית, ועוד פעילות נוספת

עמיחי שיקלי:      נתקדם לדברים שיותר קשורים לחינוך יהודי

עמיחי שיקלי:  עוברים לאונה השנייה, החינוכית

עמיחי שיקלי:  א' ב'

עמיחי שיקלי:  הטבלה הזו מעניינת

עמיחי שיקלי:  אנו רואים פה את המצוקה, שיש בזרמים הליברליים, שהם בצלילה חופשית מבחינת ההשתתפות במוסדות חינוך ואת ההחזקות של הזרמים האורתודוקסיים

עמיחי שיקלי:  אנחנו לא חוגגים את זה

עמיחי שיקלי:  זה בעיה

עמיחי שיקלי:  זה לא מצב טוב

עמיחי שיקלי:  נמשיך

עמיחי שיקלי:  היעד הוא לשנות את המצב הנוכחי בצפון אמריקה, שבו רוב מוחלט של תלמידים לא זוכים לחינוך יהודי

עמיחי שיקלי:      נתקדם

עמיחי שיקלי:  הרעיון הוא כזה בפרויקט א' ב' - יש שם בעיה מטורפת של כמה עולה ללמוד בבית ספר יהודי

עמיחי שיקלי:  זה חינוך פרטי ממאוד-אוד יקר

עמיחי שיקלי:  עשרות-אלפי דולרים בשנה

עמיחי שיקלי:  המחשבה הראשונה הייתה לסייע

עמיחי שיקלי:  אבל המדינה קצרה ידה מלהושיע – היא לא יכולה לתת מלגות לבתי ספר פרטיים בהיקפים האלה

עמיחי שיקלי:  צריך להיות סלקטיבי מאוד היכן אתה משקיע את הכסף

עמיחי שיקלי:  הכיוון הוא בראש ובראשונה מעמד המורה היהודי, ומי שמובילים את מערכת החינוך שם

עמיחי שיקלי:  הרעיון הוא להשקיע מאמץ אדיר בנושא של מנהלים, והכשרת מנהלים ומורים שעוסקים בחינוך עברית, ציונות, יהדות

עמיחי שיקלי:  שם אנו רוצים להשקיע את עיקר האנרגיה

עמיחי שיקלי:  זה פרויקט שמותנע בימים אלה ממש

עמיחי שיקלי:      זה יונייטד

עמיחי שיקלי:  אנשי יונייטד יכולים אולי לדבר על זה

טטיאנה (טניה) מזרסקי: רק בארצות הברית מקיימים?     

עמיחי שיקלי: יש כבר פעילות מחוץ לארצות הברית

עמיחי שיקלי:  ארצות הברית זה המשלים

עמיחי שיקלי:  יונייטד זה מחוץ לארצות הברית

עמיחי שיקלי:      דיברתי קודם על מוזאיק – קמפוסים, סיורי התיכון, מומנטום שזה פרויקט חריג מבחינת האימפקט שלו והיקף המשתתפים שמביא לכאן אימהות למסע זהות כזה של שבוע

עמיחי שיקלי:      זהו, תודה רבה

עודד פורר: המנכ"ל

אבי כהן סקלי: אני אענה על שאלות אם צריך, אחר כך

עודד פורר: אני פותח את זה לדיון

עודד פורר:  יש דברים שהיתי רוצה יותר להתמקד בהם

עודד פורר:  בחלקם נגעת, אדוני השר

עודד פורר:  הנושא של החינוך היהודי גם עלה פה בחלק מדיוני הוועדה בעבר

עודד פורר:  הוא אתגר עצום

עודד פורר:  אבל הייתי טיפה מחדד אותו ואומר: חינוך יהודי ציוני

עמיחי שיקלי: חד וחלק

עודד פורר: ציינת את זה בתוכנית של א' ב', אבל אם אני מסתכל, שאלה גם חברת הכנסת מזרסקי על קהילות יהודיות, בארצות הברית או מחוצה לה, בסופו של יום הקהילה היהודית הגדולה ביותר נמצאת בארצות הברית, והשנייה בגודלה נמצאת באירופה

עודד פורר:  אלה שני המקומות שבהם כשאנחנו מדברים על תפוצות

עודד פורר:  כשאני מסתכל על הקהילה היהודית בצפון אמריקה יש שיגידו 700,000, יש שיגידו מיליון, אבל אלה סדר גודל של הישראלים שחיים שם והישראלים שחיים שם רבים מהם לא שולחים את ילדיהם לחינוך יהודי פורמלי – כי או הוא מאוד-מאוד אורתודוקסי או לא תואם את אורח חייהם או הוא מאוד יקר

עודד פורר:  דווקא פה יש חשיבות מאוד-מאוד גדולה לפעילות הזו

עודד פורר:  יש הבתים הישראליים של משרד הקליטה – לא יודע כמה זה נשאר – עוד יש הבתים הישראליים? בסך הכול מדובר בעובד אמ"י אחד בקונסוליה, שלא משם תצמח הישועה

עודד פורר:  הסיפור האמיתי והגדול הוא החינוך

עודד פורר:  אני יודע שההסתדרות הציונית עושה את זה באמצעות אולפנים לעברית שחלקם עבור הישראלים אבל פה בעיניי זה אתגר שהמשרד צריך להתייחס אליו מאוד

עודד פורר:      נושא נוסף, שלא ראיתי בהתייחסות, לגבי המאבק באנטישמיות זה האנטישמיות ברשת ומתן הדגש על הרשתות החברתיות, ששם לצערי, אפילו בישראל אנו רואים שרשתות חברתיות מובילות לפיגועים הרבה פעמים

עודד פורר:  ואירועי האלימות שראינו, שזה נתון מאוד-מאוד חריג – עלייה של 48% באירועי אלימות ברבעון הראשון של 22', זו דרמה

עודד פורר:  כן נושא שאשמח שנשתף פעולה עם המשרד זה ההגדרה של הציונות כערך מוגן באוניברסיטאות בארצות הברית

עודד פורר:  זה נושא שעלה בדיוני הוועדה

שלומית אבינח: נקיים כנראה דיון ב-20 ביוני

עודד פורר: התחלנו עבודה על זה מול הקהילות היהודיות

עודד פורר:  ישנם ערכים מוגנים באוניברסיטאות שמאפשרים לסטודנטים בארצות הברית להשתתף בפעילויות, ואסור לפגוע בהם ואז הם מקבלים מטריה והציונות לא נחשבת ערך מוגן כזה באוניברסיטאות

עודד פורר:  אתה ודאי מכיר את זה, שסה מילה נרדפת – אנחנו לא אנטישמיים, רק נגד הציונות, רק נגד הערכים הציוניים

עודד פורר:  פה יש פעילות שאפשר לעשות גם מול הנהלות האוניברסיטאות, ובוודאי עם משרד ממשלתי

עודד פורר:  זה דברים שנבקש מכם לקחת חלק

עודד פורר:  בבקשה, חברת הכנסת מזרסקי

טטיאנה (טניה) מזרסקי: הייתה לכם תוכנית נהדרת שמשרד התפוצות מימן חלקית את התוכנית יחד עם משרד החינוך, תוכנית חפציבה, חינוך יהודי במדינות חבר העמים

טטיאנה (טניה) מזרסקי:  מה קרה? למה אתם או הממשלה צמצמתם את פעילות התוכנית הזו?     

עמיחי שיקלי: לא מכיר את התוכנית של חפציבה

טטיאנה (טניה) מזרסקי: זה לא פרויקט שלכם אבל הייתם שותפים, המנכ"לית לשעבר באחת הוועדות בכנסת ה-24 בגאווה הציגה שאתם שותפים

עמיחי שיקלי: אני יודע להתייחס למה שאני מכיר

עמיחי שיקלי:  לא מכיר את הפרויקט

עודד פורר: השר, תאסוף את השאלות, באופן כללי

עמיחי שיקלי: זה לא פרויקט שלנו

עודד פורר: חבר הכנסת אלקין

זאב אלקין: תודה רבה

זאב אלקין:  לפי הנחיית היועצת המשפטית של הכנסת אני מחויב בגילוי נאות – יש לי קשר משפחתי למשרד

זאב אלקין:  נאמר פה לפרוטוקול

זאב אלקין:  קודם כל, אני רוצה להתייחס למה שאמרת על הסיוע לאוקראינה

זאב אלקין:  חושב שזה מאוד חשוב

זאב אלקין:  המפתח יהיה לוחות זמנים כי המציאות שם היא כזו שאם נלך במסלול הישראלי הרגיל הבירוקרטי של קול קורא, הגשה, שפיטה וכו', אומנם אני לא צופה לצערי סיום המלחמה בזמן הקרוב אבל עדיין הצורך בסיוע הולך וגדל, כמה שיותר המלחמה מתארכת, ויש לראות איך אתם אולי יכולים לחשוב מה המנגנונים שיאפשרו לכם מימוש מהיר ולא רק פיתוח התוכנית

זאב אלקין:  מאוד נכון שהצלחתם לחבר את כל הכוחות ביחד – זו משימה לא פשוטה למרות מציאות המלחמה

זאב אלקין:  עכשיו השאלה איך מהר הכסף הישראלי יעשה שם את הסיוע, ובמקומות מסוימים גם את ההבדל, כי במקומות הגדולים הקהילות עוד מתפקדות

זאב אלקין:  לא אתפלא אם יש מקומות שבהם הקהילות פשוט התפרקו מתוקף הנסיבות

זאב אלקין:  הסיוע שלנו יכול להיות דרמטי

זאב אלקין:  זו נקודה אחת

זאב אלקין:  מי שהתחיל במלאכה אומרים לו גמור

עמיחי שיקלי: אין כוונה אחרת

זאב אלקין: יש פה צורך

זאב אלקין:  גם חשוב שירגישו אותנו כמה שיותר מהר כי יש סוג של אכזבה מסוימת ממדינת ישראל והסיוע שלה בכל מיני אפיקים

זאב אלקין:  לפחות שהקהילות היהודיות – זה המנדט שלכם, זה בידיים שלכם

זאב אלקין:  דברים יותר גדולים הם בחדרים אחרים

זאב אלקין:  לפחות שבזה ירגישו אותנו כמה שיותר מהר

זאב אלקין:  נקודה אחת

זאב אלקין:      שתיים, דיברת בצדק על בתי ספר וחשיבות הסיוע שם ועל רקע זה השאלה ששאלה חברת הכנסת מזרסקי עוד יותר מתחדדת

זאב אלקין:  כי נכון שלכאורה בעבר חלק מהאחריות על החינוך היהודי בתפוצות במיוחד בכל הקשור לשיתוף פעולה עם החינוך היהודי הפורמלי הבית ספרי היה במשרד החינוך, באגף מיוחד שיש שם, אבל המגמה שיש עכשיו מתוקף כל מיני נסיבות – גם היחלשות בחפציבה, היחלשות תקציבית וגם התנאים שיש היום גם באוקראינה וגם ברוסיה מקשים על המימוש במסלול של משלוח מלאים ישראליים, ואז יוצא שמדינת ישראל ברגעים הקשים נעלמת מהחינוך היהודי הפורמלי

עמיחי שיקלי: נבדוק את הסיפור הזה

זאב אלקין: כנ"ל פרויקט בכל העולם

זאב אלקין:  היה פרויקט למשרד החינוך עם ההסתדרות הציונית העולמית גם במשלוח סוג של מורים שליחים למדינות אחרות בעולם שהן לא ארצות הברית

זאב אלקין:  לא חזקות – דווקא חלשות

עמיחי שיקלי: יש פעילות יפה בעולם

עודד פורר: בתנועות נוער הציוניות אני יודע שיש תמיכה בהם בעידוד עלייה דרך גרעין צבר

עודד פורר:  כבר אין לכם? כבר לא תומכים גרעין צבר?     

אלה סבן: תומכים גרעין צבר אבל לא בתנועות נוער

עמיחי שיקלי: רק לקבל מושג – במקסיקו ל-90% מהילדים במוסדות יהודיים - המציאות המשברית של צפון אמריקה היא של צפון אמריקה

עמיחי שיקלי:  זה לא אחיד

עמיחי שיקלי:  יש קהילות מאוד חזקות

עמיחי שיקלי:  טורונטו זו עוד דוגמה מטורפת

עמיחי שיקלי:  הקהילה החליטה – אין דבר כזה ילד יהודי שלא יקבל מענה בגלל כסף

עמיחי שיקלי:  זה משהו פורץ דרך

עמיחי שיקלי:  מודל שאנו מנסים להרחיב אותו

דן אילוז: בקצרה אני רוצה לברך את השר

דן אילוז:  נכנס לא מזמן לתפקיד ואנחנו כבר רואים שאתה שוחה בחומר ושאתה עם חזון נכון

דן אילוז:  פעם, מזמן, משרד התפוצות היה המשרד לגיוס כספים מחו"ל לארץ כדי לעזור לחזק את מדינת ישראל

דן אילוז:  היום אנו רואים שהזמנים השתנו, וגם למדינת ישראל יש מה לתרום לתפוצות, איך לחזק את התפוצות

דן אילוז:  אני גם מאוד מסכים עם הגישה שלך שמתחילה עם הדברים הבסיסיים, עמידה בצרכים, קודם כל שיחיו בביטחון ואחר כך שיהיה גם ביטחון ברמה יותר עמוקה, בזהות היהודית שלהם וכו'

דן אילוז:      כמי שגדל בתפוצות – יש כמה אנשים פה שגדלו בתפוצות - אני גדלתי בצפון אמריקה שמיקדת את זה שם, פרויקטים כאלה בסוף הם דברים שיוכלו ליצור זהות יהודית יותר חזקה

דן אילוז:  לאפשר לקהילה היהודית לשרוד לאורך זמן - לא רק פיזית אלא גם תודעתית

דן אילוז:  בסוף גם להעלות כמה אנשים לארץ שיהפכו להיות אפילו חברי כנסת

דן אילוז:  הכול מתחיל בפרויקטים קטנים כאלה

דן אילוז:  תודה רבה

עודד פורר: תודה רבה

עודד פורר:  חברת הכנסת שלי טל מירון

שלי טל מירון: תודה רבה לך אדוני היושב-ראש ותודה לך השר על הסקירה

שלי טל מירון:  אני בעוונותיי אחרי השירות הצבאי הארוך שלי, יצא לי לחוות חוויה מיוחדת, גרתי בארצות הברית, בפילדלפיה תקופה והייתי מורה בבית ספר יהודי פרטי

שלי טל מירון:  חוויה מאירת עיניים

שלי טל מירון:  יש הרבה מה ללמוד ממערכת החינוך שם

שלי טל מירון:  כיוון שנחשפתי ללימודים ברשת הזו ולחשיבות שלהם, וגם ליוקר – אלה לימודים מאוד-מאוד יקרים ולא כולם יכולים להרשות לעצמם

שלי טל מירון:  אחד הדברים המשלימים שהיו זה סאנדיי סקול

שלי טל מירון:  אני מניחה שיש את זה בעוד מדינות, לא רק בארצות הברית אבל זה פתרון ביניים שיכול לתת מענה למשפחות שלא יכולות לעמוד בחינוך פרטי אבל כן לתת את החינוך היהודי, לעשות את ההשלמה של לימודי עברית וחיזוק הקשר עם ישראל

שלי טל מירון:  רציתי לשאול, האם יש בהיבט הזה עבודה ומה אפשר לעשות?     

עמיחי שיקלי: כמובן אנו מכירים את הסאנדיי סקול

עמיחי שיקלי:  הפופולריות שלו היא מאוד נמוכה

עמיחי שיקלי:  הוא נתפס בקרב הצעירים בארצות הברית כעונש, אז המודל שלו בגדול הוא כישלון

עמיחי שיקלי:  יש להכיר את זה

עמיחי שיקלי:  היום יש מודלים אחרים, שהם הרבה יותר בהלימה לצרכים של ההורים, וזה אחר הצהריים באמצע השבוע בשעות יותר מאוחרות – וזה המודל שתופס תאוצה - בארצות הברית

עמיחי שיקלי:  את זה אנו מבקשים לחזק

עמיחי שיקלי:  אנחנו לא עושים שום דבר אקטיבי נגד סאנדיי סקול אבל אחרי שלושה חודשים של מחקר על החינוך היהודי בצפון אמריקה, נכון שעל פניו זה נשמע אחלה, הסאנדיי סקול, אבל כשצוללים לפרטים רואים שהמודל הזה מאוד בעייתי מבחינת איך שנתפס בקרב יהדות ארצות הברית

עודד פורר: תודה

עודד פורר:  גידי מארק

גידי מרק: בוקר טוב

גידי מרק:  קודם כל אני רוצה לברך על הפעילות הענפה של המשרד

גידי מרק:  רציתי להסב תשומת הלב למצב הקמפוסים עכשיו

גידי מרק:  אנחנו אחרי שנתיים של קורונה שבמהלכן הגיעו לארץ מעט מאוד סטודנטים יהודים

גידי מרק:  למשל בתגלית ירדנו מסביבות 50,000 ל-5,000

גידי מרק:  אנו חזרנו לחצי מהמספר הזה

גידי מרק:  למשל בגילאים 21, 22 כמעט אין יהודים שהיו בישראל

גידי מרק:  זה חושף את הקמפוס להתקפות חד צדדיות מצד גורמים אנטישמיים ואין מענה היום

גידי מרק:  נצטרך לשנס מותניים ולהגדיל את המאמצים, לשלוח כמה שיותר צעירים לישראל כי בסופו של דבר אין מה שמשווק את ישראל היום בקמפוסים כמו צעירים שחוזרים עם מה שהם חוו בארץ, ואין דבר יותר טוב להציג את ישראל מאשר האמת שלה

עודד פורר: תודה

עמיחי שיקלי: אתה לא רוצה לשתף?     

גידי מרק: אשמח

גידי מרק:  אני שמח שאנחנו לאחר הרבה זמן, עומדים לקראת חתימה על הסכם עם המדינה

גידי מרק:  תודה רבה על המאמצים, כבוד השר

גידי מרק:  ועדיין, המספרים שנוכל להביא במסגרת התקציב שלנו, למרות שאנו מביאים 2 דולר על כל דולר, הם עדיין מצמצמים את המספרים לחצי ממה שנהגנו להביא לפני הקורונה

גידי מרק:  זה אינטרס לא של תגלית אלא אינטרס של מדינת ישראל

עודד פורר: יש קיצוץ בתקציב שהמדינה מקצה לטובת העניין?     

גידי מרק: יש עלייה של 35% בעלויות בארץ

גידי מרק:  בתי מלון למשל עלו בשלוש השנים האחרונות ב-47%

גידי מרק:  הממשלה בינתיים עוד לא קיצצה, אני מקווה שגם לא תקצץ, אבל אנחנו נתקלים- - -     

עודד פורר: התקציב שלכם גדל במסגרת טייס אוטומטי?     

גידי מרק: כן

גידי מרק:  אין לנו הסכם, אנחנו אמורים לחתום עליו- - -     

עמיחי שיקלי: גידי, כשפגשנו את משלחת המחנכים שנכחת הם ציינו על הנחה שהם יכולים לקבל ממשרד התיירות – זוכר את הסעיף הזה?     

גידי מרק: כן

גידי מרק:  אנו מאוד-מאוד מקפידים לא להיכנס למצב של מימון כפול מהמדינה

גידי מרק:  יש לנו טרק רקורד של 23 שנה בלי שום פסילה, אז אני מעדיף לא לקחת ממשרדים אחרים

עודד פורר: השר, באחד הדיונים שהיו פה כשגיבשנו את התקציב בתחילה היה אמור להיות הפטור ממע"מ על התיירות, מה שהיה פוגע קשות עוד יותר

גידי מרק: זה מאוד-מאוד עזר לנו הביטול כי זה היה מוריד את כל שיקולי הרווח של כל הספקים שלנו והשוק היה קורס

גידי מרק:  מבחינה זו הייתה פה החלטה נהדרת

עודד פורר: תודה

עודד פורר:  ג'וש, בבקשה

ג'וש שוורץ: תודה רבה

ג'וש שוורץ:  אני רוצה לברך את הששר על ההצגה המקיפה

ג'וש שוורץ:  מאז שנכנס לתפקיד אנו עובדים בשיתוף פעולה מלא, וזה אחד הדברים שמאפיינים את הקדנציה שלך – הפתיחות והרצון לעבוד עם כל הקהילות בעולם ועם כל הארגונים היהודיים שעוסקים בנושא

ג'וש שוורץ:  אני גם מברך על החניה של הנושא של BDS ואנטישמיות במקום אחד בממשלה

ג'וש שוורץ:  אני חושב שזה סופר קריטי

ג'וש שוורץ:  ואני רוצה לברך על התהליך האסטרטגי שאתה עושה עכשיו יחד עם הצוות שלך שעובדים אתנו יד ביד, לחדד עניינים במצגת שיש כמה נושאים – האנטישמיות והמאבק ב-BDS, יש הקשר לתפוצות ויש תת נושאים

ג'וש שוורץ:  אני מכיר את משרד התפוצות בהרבה מאוד גלגולים לאורך השנים

ג'וש שוורץ:  רואים פה משהו מאוד מפוקס ומחודד

ג'וש שוורץ:  אני יודע שאתם עובדים על זה

ג'וש שוורץ:  שאפו

ג'וש שוורץ:      אם גידי אמר כמה מילים על תגלית, אז בנוסף לתפקידיי אני יושב-ראש הדירקטוריון של מסע, תוכנית הדגל של הסוכנות במשרד ראש הממשלה

ג'וש שוורץ:  השנה נביא כמעט 13,000 צעירים לתוכניות ארוכות בארץ - בין סמסטר לשנה

ג'וש שוורץ:  שנה הבאה נביא מעל 13,000

ג'וש שוורץ:  שנה הבאה החניך או המשתתף, 200,000, נחגוג עשרים שנה למסע, ונחגוג 200,000 מהתפוצות שבילו כאן חצי שנה או שנה

ג'וש שוורץ:  זה ודאי משהו מאוד משמעותי  גם בעידוד עלייה, גם בחיזוק הקשר לתפוצות

ג'וש שוורץ:  התרגשתי מאוד שבוע שעבר להשתתף יחד עם שר הבריאות ושר הקליטה בטקס סיום של מסע רופאים והסוכנות עם הפקולטה לרפואה הגדולה ביותר במדינת ישראל

ג'וש שוורץ:  אנחנו מביאים מסע וסוכנות יחד, קרוב ל-300 רופאים שעולים והיינו בטקס סיום של 170 רופאים שעלו ועשו תוכנית מסע, שלומדים עברית ולומדים למבחנים

ג'וש שוורץ:  זה גאווה גדולה

ג'וש שוורץ:  אז אחרי תגלית בא מסע

עודד פורר: שר הבריאות והפנים הודיעו להם שאחרי שיעשו עלייה, לפי הצעת החוק שעברו בוועדת שרים לחקיקה, לא יוכלו לקבל דרכון בשנה הראשונה או את זה לא הודיע להם? נדבר על זה בנפרד

עמיחי שיקלי: תודה על הדברים, ג'וש

עמיחי שיקלי:  רק אומר שהשת"פ עם הסוכנות הוא הדוק

עמיחי שיקלי:  יש לנו פורום משותף שמתכנס אחת לכמה חודשים במגוון נושאים

עמיחי שיקלי:  גם רוצה לומר מילה לדורון אלמוג שמוביל את הארגון הזה בצורה אדירה, לג'וש יש ותק אדיר וניסיון

עמיחי שיקלי:  תודה

עודד פורר: דוד ברנשטיין

דוד ברנשטין: שלום, אדוני השר

דוד ברנשטין:  אני סמנכ"ל התנועה הרפורמית הישראלית וגם חבר הנהלה של ההסתדרות הציונית העולמית ועוסק בנושא תפוצות הרבה שנים, גם בסוכנות

דוד ברנשטין:  הכרתי אותך כשעבדתי עם מועצת המכינות וביקרתי הרבה פעמים במכינה ממש מצוינת, תבור

דוד ברנשטין:  אני רוצה לומר קודם כל תודה

דוד ברנשטין:  אנחנו עובדים עם משרד התפוצות 8, 9 שנים, גם החברים מהתנועה הקונסרבטיבית עובדים באותה תקופה בשיתוף פעולה כי אני חושב שהמשרד ממשיך להבין שכדי לעבוד עם התפוצות הציוניות הליברליות היהודיות, חייבים גם אנשים שלנו לעבוד כשותפים

דוד ברנשטין:  ילנה הייתה כאן

דוד ברנשטין:  היא עוגן שלנו ומקסימה ועובדת מעולה

דוד ברנשטין:  אני חייב לומר זאת כאן

דוד ברנשטין:      איני רוצה להתווכח עם הנתונים

דוד ברנשטין:  רק אומר, שבכל זאת, לפחות אצלנו בצפון אמריקה, יש כ-2 מיליון חברי קהילות

דוד ברנשטין:  יש מאות-אלפי ילדים וצעירים במסגרות – אני לא קורא להם סאנדיי סקולס

דוד ברנשטין:  אקרא לזה מסגרות משלימות

דוד ברנשטין:  יש לנו גם 23 מחנות קיץ ואלפי אנשים שבאים לתוכניות בישראל

דוד ברנשטין:  אני חושב שחשוב שנמשיך להגביר את הפעילות שלנו עם האוכלוסייה הזו, כי זה חשוב לנו כתנועה ישראלית שהם יישארו מחוברים לישראל וזה ציונות

דוד ברנשטין:  תודה

עמיחי שיקלי: אומר על זה משפט

עמיחי שיקלי:  אנו עובדים בפס רחב, עם כל הקהילות היהודיות ללא יוצא דופן, בארצות הברית ובעולם

עודד פורר: רקפת

רקפת גינסברג: בוקר טוב

רקפת גינסברג:  אני מצטרפת לתודות – ראשית על הדיון הזה

רקפת גינסברג:  מודה לך השר, יושב-ראש הוועדה

רקפת גינסברג:  זו ישיבה חשובה מאוד

רקפת גינסברג:  אני מצטרפת לתודות של דוד, חברים מהתנועה הרפורמית, התנועה המסורתית, הקונסרבטיבית בישראל קשורה מאוד ועובדת בצמידות עם הרבה מאוד פרויקטים או תוכניות לנסות להגיע לכמה שיותר קהל בעיקר בצפון אמריקה בעיקר אך בכל העולם

רקפת גינסברג:  אני חושבת שהחשיבות הגדולה, ואנו מדברים בימים אלה, כשהסערות הפוליטיות קורות גם כאן ומשפיעות גם על הקשר של יהדות התפוצות עם מדינת ישראל, ואני חושבת שההנחה שלנו כאילו רק ידע, אם הם יידעו מה קורה כאן, זה מספיק – היא בעייתית

רקפת גינסברג:  מורכבת

רקפת גינסברג:  אנו צריכים להבין שבסוף הקשר והיכולת שלהם להרגיש שייכות חשובה לא פחות

רקפת גינסברג:  כשאנו מדברים על שייכות זה גם היכולת להשפיע ולהיות שותפים

רקפת גינסברג:  במדינת ישראל שבה עדיין יש קשיים ובעיות בהכרה ברבנים מסורתיים, קונסרבטיביים ורפורמיים, במדינת ישראל שבה יהודים קונסרבטיביים ורפורמיים ורבנים שלהם לא מתקבלים לנישואים, לא יכולים לחתן בארץ הזאת, שיש בעיות עם גיור, שיש קשיים בעזרת ישראל בכותל - כל הדברים האלה שמדירים את האפשרות של יהודים מהתפוצות להרגיש כאן בבית הם חלק חשוב ומרכזי בקשר שאני רוצה להאמין ומאמינה, שמשרד התפוצות מבין ומכיר בחשיבות שלו, ועוזר ויסייע לכולנו לחבר את זה כי בסוף לדעת מה קורה במדינת ישראל זה חלק אחד

רקפת גינסברג:  להרגיש שזה הבית שלהם ואתה הראית כאן שקף מאוד מדאיג על אחוז המעורבות וההשתתפות של הזרמים במה שקורה פה

רקפת גינסברג:  אני חושבת שהוא לא בכדי

רקפת גינסברג:  הוא באמת בחוויה - אם פעם הזכרת כאן – משרד התפוצות בעיקר גייס כסף מהם, היום הוא צריך להיות שותף שלהם, והשותפות הזו צריכה לבוא משני הצדדים

רקפת גינסברג:  אז אני מודה לכם על מה שכבר קורה ומקווה מאוד שנחזק את זה

עודד פורר: תודה

עודד פורר:  מרינה קוריטני

מרינה רוזנברג קוריטני: שלום לכולם

מרינה רוזנברג קוריטני:  תודה על הסקירה המאוד מעניינת

מרינה רוזנברג קוריטני:  לגבי סאנדיי סקול בארצות הברית, אנחנו לא שמנו לנו וכדאי לשים לב - יכול להיות שהאוכלוסייה האמריקאית לא כל כך מצטרפת לתוכנית הזו, אבל מניסיון שלנו של ההסתדרות הציונית העולמית, הישראלים שגרים היום בארצות הברית כן מביאים ילדים לסאנדיי סקול

מרינה רוזנברג קוריטני:  יש הצלחה רבה גם בלונדון

מרינה רוזנברג קוריטני:  אני חושבת שכדאי גם לקחת את הנתונים האלה ולעבוד גם איתם

עמיחי שיקלי: הפרקט הזה הוצג

מרינה רוזנברג קוריטני: זה מאוד מעניין

מרינה רוזנברג קוריטני:  לגבי בתי ספר יהודים בעולם, לא מלמדים שם עברית כי הורים לא רוצים שילדיהם ילמדו עברית

מרינה רוזנברג קוריטני:  הם מעדיפים אנגלית – זה מניסיון שלנו

מרינה רוזנברג קוריטני:  אנחנו פותחים כיתות אולפן לאלה שכן רוצים

מרינה רוזנברג קוריטני:  ירדנו עכשיו בגילאים, ואם התחלנו ללמד עברית מ-18 והלאה, עכשיו אנו מלמדים מ-14 את העברית בבתי ספר כי נכנסנו לבית ספר עם תוכנית חדשה, מגמת עלייה

מרינה רוזנברג קוריטני:  מה פירוש – מגמת עלייה זאת אופציה ללמוד תואר אקדמי פה בישראל

מרינה רוזנברג קוריטני:  אנו נותנים עכשיו את האפשרות לחבר'ה במקסיקו, בארגנטינה, באמריקה הלטינית

מרינה רוזנברג קוריטני:  הם עושים פסיכומטרי עכשיו בשפה שלהם שם, וזה נותן להם את האפשרות להגיע לישראל, וללמוד באקדמיה פה בישראל

מרינה רוזנברג קוריטני:  אנו מאמינים שאלה שהיו פה סטודנטים נשארים פה וממשיכים להיות ישראליים כמונו

מרינה רוזנברג קוריטני:  גם הצלחנו בפרויקט זה והעברנו אותו עכשיו גם לצרפת

מרינה רוזנברג קוריטני:  התחלנו את הפילוט בצרפת באותו נושא

מרינה רוזנברג קוריטני:  אנחנו מנסים גם להיכנס לדבר הזה

מרינה רוזנברג קוריטני:  אמרת שאתם מתכוונים לעשות הכשרות למנהלים שם בבתי ספר

מרינה רוזנברג קוריטני:  לא יודעת עד כמה מנהלים של בתי ספר קשורים למדינת ישראל, אבל למורים זה מאוד-מאוד חשוב

מרינה רוזנברג קוריטני:  תודה רבה

עודד פורר: תודה

עודד פורר:  אלכס, בבקשה

אלקס ריף: תודה, חבר הכנסת, ראש הוועדה פורר

אלקס ריף:  תודה השר שיקלי ולכל חברי הקואליציה שנמצאים פה

אלקס ריף:  בעיניי זה מאוד חשוב

אלקס ריף:  אנחנו יושבים פה בהרבה ועדות ולא בכל אחת יש חברי קואליציה אז תודה שאתם  מגיעים

אלקס ריף:  תודה שאתם משקיעים זמן בנושא הזה

אלקס ריף:      אני חייבת לומר שאני מאוד מודאגת

אלקס ריף:  התחושה שיש לנו בחודשים האחרונים, שיש כל מיני גורמים בממשלה, שמבדילים בין עולים או יהודים טובים לעולים או יהודים לא טובים

אלקס ריף:  אתן כמה דוגמאות

אלקס ריף:  הגיע לכאן בשנה האחרונה מאז פרוץ המלחמה עלייה עצומה

אלקס ריף:  85,000 עולים מאוקראינה, רוסיה ובלרוס, הגדולה ביותר מאז שנות ה-90'

אלקס ריף:  למרות זאת מאז הממשלה האחרונה מענקי ההסתגלות שנתנו להם כמה חודשים של להתאקלם בוטלו

אלקס ריף:  למרות זאת אנו רואים 200 מיליון שקל תוספת תקציב בשנה שרובו המוחלט לא הולך לקלוט את העלייה הזו אלא הולך לעידוד עלייה מארצות הברית וצרפת, והירידה בארצות האלה היא קטנה, פחות אלף איש, פחות 1,500, 85,000 עולים הגיעו לכאן ו-110 מיליון הולך לעידוד עלייה שם

אלקס ריף:  אנו רואים לפני שבועיים ששר העלייה והקליטה החליט לסגור את מסלול החירום לעליית יהודי רוסיה ובלרוס וימנע מעשרות אלפים שבורחים מהגיוס של פוטין להגיע לכאן, וכל זה קורה כשברקע השיח על ביטול סעיף הנכד

אלקס ריף:  אחת המטרות של המשרד, ואני קוראת – חשיפת הציבור הישראלי למגוון הקהילות ופיזורן הגיאוגרפי בעולם וכן לאתגרים העומדים בפני הקהילות היהודיות בתפוצות

אלקס ריף:  אני חושבת שזו מטרה חשובה גם מבחינת תפוצות לומר: אין יהודים טובים, עולים טובים

אלקס ריף:  כולנו שווים

אלקס ריף:  הייתי לפני שבועיים ב-GA בכנס החשוב ביותר של יהדות ארצות הברית וישראל, וחבר הכנסת השר רוטמן בכנס איתי ישב ואמר: הסיפור של ביטול סעיף הנכד הוא לא אירוע שמשפיע על יהדות ארצות הברית

אלקס ריף:  אמר וצדק, כי מי שעולה היום למדינת ישראל באלפים, בעשרות אלפים זה יהדות רוסיה, בלרוס ואוקראינה

אלקס ריף:  אבל ראיתם את המספרים

אלקס ריף:  אולי לא ראיתם

אלקס ריף:  מבחינת נישואים מעורבים המספרים לא שונים בארצות הברית וצרפת

אלקס ריף:  יכול מאוד להיות שמחר יהיה אותו משבר בצרפת וארצות הברית, ונהיה שוב בפני מצב שאנשים באים לכאן בהמוניהם ואנו יכולים לסגור את הדלת

אלקס ריף:  בבקשה כבוד השר, חברי הכנסת – אין עולים טובים ויהודים טובים וכאלה שהם פחות

אלקס ריף:  כולנו שווים וצריך להשקיע בקליטת העלייה הזאת כדי שהיא תוכל להישאר ולא כדי שאחר כך יגידו: הם עוזבים וצריך לבטל את סעיף הנכד

עודד פורר: תודה

עודד פורר:  דברים חשובים

עודד פורר:  נחליאל דיסון, בבקשה

נחליאל דיסון: אני מנכ"ל איל"ר, ארגון יהודי עולמי להשבת רכוש

נחליאל דיסון:  אנו עוסקים בנושא הזה – לא בדיוק משתלב עם מה שדיברו פה אבל רציתי להעיר על נקודה אחת

נחליאל דיסון:  השר, העלית את הנושא של IHRA

נחליאל דיסון:  רציתי להזכיר, ש- IHRA קיבלה עוד החלטה בעניין עיוות השואה

עמיחי שיקלי: הצבענו על זה לפני שבוע

עמיחי שיקלי:  החלטת ממשלה

נחליאל דיסון: הייתה החלטת ממשלה לקבל את זה?     

עמיחי שיקלי: כן

נחליאל דיסון: אז השאלה התייתרה

עודד פורר: מרינה, ביקשת משפט

מרינה רוזנברג קוריטני: אני רוצה לחזק ממה שאלקס אמרה

מרינה רוזנברג קוריטני:  ג'וש עזב, אבל אנו יודעים שגם העלייה מכל המדינות נעצרה פתאום ואף אחד לא יודע מה הסיבה

מרינה רוזנברג קוריטני:  אחת הסיבה זו הסיבה הזו – הם רואים מה שקורה פה ועשו צעד אחורה ומחכים איך הממשלה תתמודד עם הבעיות

עמיחי שיקלי: אנחנו מערבבים פה דיונים של משרדים

עמיחי שיקלי:  זה נושא סופר חשוב

עמיחי שיקלי:  יש מנדטים מאוד ברורים לשחקנים שונים בממשלה

עודד פורר: אני מסכים עם השר

עמיחי שיקלי: אין לי בעיה להתייחס אבל זה לא בפוקוס

עודד פורר: ארצה לשמוע את ההתייחסות שלך, גם כי אמרת כמה דברים שהיו חשובים שנשמעו, דברים שהיו קול שונה בממשלה הזו

עודד פורר:  הדברים כאילו משרדים נפרדים, אבל הם קשורים אחד בשני

עודד פורר:  בסופו של יום פוטנציאל העלייה שלנו הוא מהתפוצות, ורבים מהעולים השאירו משפחה מאחור שהיא בתפוצות והקשר עם התפוצות הוא כזה שכפי שאתה אומר – הרי למה כמשרד אכפת לך מזה שבבתי כנסת לא חלילה יהיו אירועים אלימים ואנו משקיעים בשמירה על המקומות האלה? ואז אתה אומר: כי מדינת ישראל היא מדינת העם היהודי, ואני תמיד אומר - כל יהודי נושא אצלו בכיס תעודת ביטוח, בין אם חי במדינת ישראל או בחו"ל, תמיד יודע ששערי מדינת ישראל יהיו פתוחים

עודד פורר:  אנו רואים שדווקא היום קהילות שלמות שנמצאות במצוקה ובחששות ואפילו רדיפות בחלק מהמקרים, המסר שמקבלות זה – נכון, אנחנו לטובת העם היהודי אבל לא בשבילכם

עודד פורר:  אתם לא בדיוק בפרופיל שמתאים לנו

עודד פורר:  אי אפשר לנהל את הדיון הזה

עמיחי שיקלי: אני יכול להתייחס, רק אופרטיבית אנחנו קודם כל התייחסנו למה שאנו עוסקים בו

עמיחי שיקלי:  עוסקים בהרחבה בנושא של אוקראינה, לכן אני הודף את הביקורת

עמיחי שיקלי:  אנחנו מאוד מעורבים במה שקורה באוקראינה

עמיחי שיקלי:  לקחנו את זה לא ברצינות אלא ברצינות תהומית, כולל להביא אינפורמציה מאוד מדויקת על מי נגד מי בשטח, באוקראינה, כדי שכשנשקיע, נשקיע לפי מה שקורה בשטח ולא לפי היחצ"נים של כל אחד מהארגונים האחרים שזה באמת פוליטיקה – שלא תבייש – עם היבטים שליליים מאוד

עמיחי שיקלי:  הנושא הזה חשוב מאוד

עמיחי שיקלי:  אם רוצים להתייחס לסעיף הנכד, אפשר, אין בעיה

עודד פורר: חבר הכנסת אוהד טל

אוהד טל: אדוני השר, קודם כל אני מתנצל שלא הספקתי להגיע ולהשתתף בסקירה שלך אבל שמחתי לשמוע מכל צדדי השולחן כאן את התשבחות הרבות על העבודה המקצועית שלך, על הענייניות שלך ועל הפתיחות שלך לנהל שיח והקשה עם כל הספקטרום של יהודי התפוצות

אוהד טל:  אני רק פונה ומבקש מכם חברים, שתהדהדו את המסר הזה

אוהד טל:  אם זו המציאות שאתם חווים ופוגשים, כפי שידעתם למתוח ביקורת על הממשלה בתחילת הדרך על אטימות בתחומים האלה, אם יש פה שר כל כך מקצועי שאתם מעידים שעובד באופן הזה, גם את המסר הזה ראוי להדהד ליהודי התפוצות, שידעו שיש בממשלה עם מי לעבוד

אוהד טל:  הממשלה הזו היא לא נגד אף אחד חלילה אלא בעד

אוהד טל:  תודה אדוני השר שאתה מייצר את הדינמיקה הזו

עמיחי שיקלי: תודה

עודד פורר: תודה

עודד פורר:  מה שלא קיבלנו בסקירה – אחד, תקציבים

עודד פורר:  תקציב המשרד ולרדת לרזולוציות

עמיחי שיקלי: ניהלנו במו"מ הרבה מאוד מאבק בנושא הזה, שזה יקבל מענה

עמיחי שיקלי:  הגידול במשרד הוא למעלה מ-200% מתקציב קודם

עמיחי שיקלי:  זה משרד עם היקפי תקציב משמעותיים

עמיחי שיקלי:  אני מאוד שמח על כך

עמיחי שיקלי:  אבי ייתן את המסגרת

אבי כהן סקלי: תקציב המשרד הוא תקציב- - - אתם מכירים את ההבדל

אבי כהן סקלי:  יש כמה מרכיבים בתקציב

אבי כהן סקלי:  המסגרת הכוללת של שנתיים היא כ-450, 480 מיליון שקל

אבי כהן סקלי:  זה כולל כמה סעיפים

אבי כהן סקלי:  זה 23', 24' יחד

אבי כהן סקלי:  לשנתיים

אבי כהן סקלי:  בגדול, תקציב המשרד, מה שאנו מנסים לעשות כל הזמן זה לשמר תוכניות ארוכות טווח

אבי כהן סקלי:  לא יכולים לעשות תוכנית שנה, לכן אנו לוקחים תקציב וניתן לתוכניות זמן לנשום ולהתכונן שנתיים-שלוש קדימה

אבי כהן סקלי:  כל פרויקט שהוא משמעותי זה חלק מהתקציב הנוכחי

אבי כהן סקלי:  זו המסגרת

עודד פורר: אתה יודע לומר כמה מזה הולך למאבק באנטישמיות, כמה מזה הולך לחינוך יהודי, כמה מזה הולך לאבטחה?     

אבי כהן סקלי: בגדול, אנחנו יושבים על זה עם השר בימים אלה, כי התקציב מאוד גמיש במשרד

אבי כהן סקלי:  אנו יושבים ונקבל החלטות

עמיחי שיקלי: יש לך המספרים האלה בראש

עמיחי שיקלי:  זה לא סוד

עמיחי שיקלי:  זה תקציב

אבי כהן סקלי: לא יראו את זה בספר התקציב כי זה תקנה 1

אבי כהן סקלי:  בגדול השיח עם השר אומר- - -     

עודד פורר: כלומר יש לך תקנה 1 של תפוצות, ואתה גמיש בתזוזות בין האגפים

אבי כהן סקלי: כן

אבי כהן סקלי:  זה יתרון גדול

עמיחי שיקלי: תחלוק איתו את הכיוון

אבי כהן סקלי: הכיוון הוא לדה לגיטימציה בשנה – כ-50 מיליון שקלים כל שנה

אבי כהן סקלי:  זה קצת פחות מרבע מתקציב המשרד לשנתיים

אבי כהן סקלי:  אנחנו מדברים על פרויקט של 150 שקל בסדר גודל של פרויקט א' ב' שזה כל החינוך היהודי

עמיחי שיקלי: זה תקדימי

עמיחי שיקלי:  זה מבחינתנו – זה היפוך יוצרות

עמיחי שיקלי:  זה הבנה שיש לך משבר זהות חמור בארצות הברית ויש לך משבר בחינוך היהודי, ואם מדינת ישראל לא תתגייס לאירוע, תאבד דור צעיר של יהודים

עמיחי שיקלי:  זו המשמעות, ועל זה אנו מתאבדים

אבי כהן סקלי: כל השאר – יש לנו שותפים – מוזאיק, יונייטד

עמיחי שיקלי: אומר משהו על כל הפרויקטים האלה

עמיחי שיקלי:  הגישה שלי היא פחות פרויקטים, אבל הפרויקטים שמבחינת הסטנדרטים ומבחינת המחקר – אנו עובדים עם חברת מחקר שעושה עבודה יפה מאוד

עמיחי שיקלי:  כשרואים פרויקט שמביא תוצאות - דיברנו על מומנטום

עמיחי שיקלי:  כשאתה רואה שכתוצאה מהשתתפות בפרויקט מומנטום הנשים שמשתתפות אחר כך הופכות להיות מובילות בפעילות הקהילתית כלומר המעורבות שלהן בפעילות קהילתית עולה בעשרות אחוזים, אתה רואה שהן שולחות את הילדים למסגרות חינוך יהודי כאלה ואחרות, או פרויקטים שמשקיעים בו, רוצים לחזק אותו

עמיחי שיקלי:  גם פרויקט כמו רואט 1 מסתמן כפרויקט, שגם מבחינת ההיקפים – זה גם ממד חשוב, וגם האיכות

עמיחי שיקלי:  פחות להתפזר להרבה מאוד פרויקטים

עמיחי שיקלי:  להצטמצם, אבל כשהמדינה משקיעה בפרויקט, היא שמה אותו כשחקן מאוד חזק ומשפיע

עודד פורר: על אמריקה הלטינית פחות דיברתם

עמיחי שיקלי: יש חיבור חזק לאמריקה הלטינית

עמיחי שיקלי:  זה אחת התגליות - ברמה האישית - היותר מרעננות בתפקיד

עמיחי שיקלי:  זה קהילות סופר חזקות

עמיחי שיקלי:  מאוד ציוניות

עמיחי שיקלי:  חלקן קטנות מאוד, ואז מהבחינה הזו יש שאלה אסטרטגית איך יש להתקדם

עמיחי שיקלי:  כמה אלפים באורוגוואי או בקולומביה

עמיחי שיקלי:  זו שאלה מה הלאה

עמיחי שיקלי:  איך זה מחזיק

עמיחי שיקלי:  מצד שני יש לך שאלות סופר חזקות כמו מקסיקו, ארגנטינה - יש לך משבר כלכלי איום ונורא, וגם זהותית, הקהילה שם לא דומה למקסיקו – זה הרבה יותר חלש

עמיחי שיקלי:  אני חושב שאחד השחקנים הדרמטיים באמריקה הלטינית זה דווקא יונייטד

עמיחי שיקלי:  אולי שווה שאנשי יונייטד יגידו מילה כי הם שחקן משמעותי במשרד

עודד פורר: בבקשה

חנה דורסמן: אנחנו בתשתית של עבודה מאוד אינטנסיבית – בונים את התשתית של הקשר עם כלל הקהילות היהודיות בעולם במסגרת החינוך הפורמלי שעכשיו הגדרותיו בהובלת השר יורחבו גם בהתייחסות לגיל הרך, גם בהתייחסות לבתי הספר היסודיים

חנה דורסמן:  באמריקה הלטינית יש קשר עמוק גם עם הקהילות

חנה דורסמן:  כשאנו עובדים שם עם בתי ספר – אי אפשר לעבוד רק עם בתי הספר

חנה דורסמן:  עובדים עם המוסדות מסביב, עם ועדי החינוך החזקים

חנה דורסמן:  מייצרים גם תהליכי עומק בתוך בתי הספר וגם תהליכים רוחביים שרואים בהם תוצאות יוצאות דופן

חנה דורסמן:  אולי בהזדמנות

עמיחי שיקלי: יש גם ארגון שנקרא אילן שמוביל אותו יהודי בשם אייזק אסא שעושה דיפלומטיה ציבורית של חיבור של ישראל לאמריקה הלטינית

עמיחי שיקלי:  מביא לפה המון משלחות בהמון תחומים – מפודטק, הייטק, חדשנות, ומעניק פרס מדי שנה למשלחות האלה – זה משלחות של לא יהודים שמגיעים לכאן, עוזרים ומתחברים למדינת ישראל

עמיחי שיקלי:  יש הרבה מאוד דברים שנעשים

עמיחי שיקלי:  אנו לא באאוט בכל הקשור לאמריקה הלטינית

עמיחי שיקלי:  אנחנו מעורבים, עוקבים, ובחלק מהמדינות המצב שם אפילו מצב טוב, טוב מאוד יחסית

חנה דורסמן: אוסיף תודה גם לשר, גם לאבי ולכל צוות המשרד

חנה דורסמן:  באמת עם כניסתכם יש משב רוח מאוד חזק

חנה דורסמן:  אני חושבת ששותפים בכל הקהילות בעולם מרגישים אותו

חנה דורסמן:  תודה

עמיחי שיקלי: תודה

עמיחי שיקלי:  מילה אחת על אנטישמיות בדרום אמריקה – ככלל למשל במדינה כמו מקסיקו, הם לא מתמודדים כמעט עם הנושא של אנטישמיות כמו שאתה רואה בארצות הברית

עמיחי שיקלי:  גם החשיבות שהם משקיעים

עמיחי שיקלי:  מוזיאון השואה במקסיקו סיטי זה אחד המוזיאונים היותר עוצמתיים שדרכתי בהם בהקשר של זיכרון שואה, החריג השלילי זה צ'ילה בגלל קהילה פלסטינית מאוד-מאוד גדולה

עמיחי שיקלי:  העוינות שם כלפי הקהילה היהודית על הרקע של הסכסוך והפלסטינים וכו', זה אתגר

עמיחי שיקלי:  צ'ילה היא במצב בעייתי מהבחינה הזו

עודד פורר: מישהו רוצה להוסיף? הנתונים שהציגו לנו בוועדה היו שההתבוללות בדרום אמריקה היא גבוהה יותר ממקומות אחרים בעולם - למעלה מ-50%

עמיחי שיקלי: למעלה מ-50% זה גם באמריקה

עודד פורר: בבקשה

יצחק נפתלי הילדסהימר: שמי יצחק הילדסהימר, כתב תפוצות ופעיל עלייה

יצחק נפתלי הילדסהימר:  לא אחדש דבר אם אומר שהקהילות היהודיות החרדיות בעולם כולו או לפחות חלקים גדולים של ארצות הברית, אירופה הולכות וגדלות, גם בדרום אמריקה, הולכות ומתפשטות

יצחק נפתלי הילדסהימר:  מבחינה מספרית הם גדלים מאוד גם בגלל הילודה הגדולה

יצחק נפתלי הילדסהימר:  יחד עם זאת, רוב היהדות החרדית מוזנחת ומנותקת ממדינת ישראל ומההסתדרות הציונות באשמתם בעיקר, אבל מדינת ישראל, משרד התפוצות, משרד העלייה וההסתדרות הציונית לדעתי חייבות למצוא דרכים לחזק את הקשר עם מה שקוראים היום השבט החרדי הזה

יצחק נפתלי הילדסהימר:  יש לא מעט יהודים חרדים, שלא מכירים במדינת ישראל, לא מוכנים לומר את השם מדינת ישראל

יצחק נפתלי הילדסהימר:  אומרים ארץ ישראל

יצחק נפתלי הילדסהימר:  יש בתי כנסת אורתודוקסיים אפילו לא חרדים קיצוניים

יצחק נפתלי הילדסהימר:  למשל, הייתי צריך להשתדל שבתפילה לשלום המדינה- - -      

עודד פורר: תסכם בבקשה

עודד פורר:  יש גם בארץ

יצחק נפתלי הילדסהימר: לא יגידו תפילה לשלום מדינת ישראל - תפילה ליושבי ארץ ישראל

יצחק נפתלי הילדסהימר:  לדעתי אחת הדרכים לקרב את יהודי התפוצות – אפשר ללמוד אותה ממה שעשתה הסוכנות היהודית כבר לפני 40 שנה

יצחק נפתלי הילדסהימר:  למשל, הייתי שליח של תנועת עזרא בפועלי אגודת ישראל באנגליה וגם בארצות הברית, והסוכנות היהודית הסכימה, שלא בכל מקום נדבר על ההסתדרות הציונות או הסוכנות

יצחק נפתלי הילדסהימר:  הקימה למשל משרד של פועלי אגודת ישראל כדי שיהודים שלא רוצים להגיע למשרד של הסוכנות, יוכלו להגיע ולטפל גם בחינוך, הקשר איתם וגם בעלייה

יצחק נפתלי הילדסהימר:  שאלה: מה משרד התפוצות עושה לגבי יהודי צפון הודו, שבזמן האחרון מעורבים במלחמה מקומית וגם לגבי יהודי אתיופיה?     

עודד פורר: תודה רבה

עודד פורר:  קח לך גם את הזמן לסיכומים

עמיחי שיקלי: קודם כל, בהקשר הקהילות החרדיות, אל"ף, אנו נמצאים יחסית בקשר, גם הרבה בגלל המפלגות החרדיות שנמצאות בתוך הממשלה

עמיחי שיקלי:  זה מאוד מעניין הקהילה החרדית למשל בניו יורק והמאפיינים שלה

עמיחי שיקלי:  אופרה אחרת

עמיחי שיקלי:  כמעט כולם זה אקדמאיים

עודד פורר: שם לומדים ליבה

עמיחי שיקלי: אגודת ישראל

עמיחי שיקלי:  זה מאוד מעניין ההבדלים

עמיחי שיקלי:  ההנהגה מאוד חזקה

עמיחי שיקלי:  המשרד מתמודד בעיקר בנושא של משבר זהות, עם הנושא של אובדן הקשר הבסיסי בכלל לזהות היהודית

עמיחי שיקלי:  מטבע הדברים, הקהילות החרדיות זה לא בדיוק קהל היעד

עמיחי שיקלי:  שנית, כמובן, אם אין אג'נדה ציונית, אנחנו לא נמצאים שם

עמיחי שיקלי:  אנחנו עובדים רק עם מי שמגדיר את עצמו כציוני

עמיחי שיקלי:  אנחנו מדינת ישראל, אנחנו בביזנס הציוני

עמיחי שיקלי:  זה נכון אגב גם לקטבים בשמאל וגם לאלה של קהילות חרדיות כמו סאטמר

עמיחי שיקלי:  פעילת בהודו – אני לא ער לפעילות שאנחנו מקיימים בהודו

עמיחי שיקלי:  היינו בקשר עם משרד החוץ להבין מה קורה

עמיחי שיקלי:  למדנו שההתקפות שם הן יותר סכסוך על אדמות ודברים כאלה, פחות בעל מוטיבים אנטישמיים

עמיחי שיקלי:      אין לי הרבה מה להוסיף כי דיברנו המון

עמיחי שיקלי:  אומר תודה לכל מי שלקח חלק בדיון, ובעיקר תודה לאנשי משרד התפוצות, שעושים באמת עבודה יוצאת דופן

עמיחי שיקלי:  אני מאוד גאה באנשי המשרד

עמיחי שיקלי:  פגשתי חבורה מעולה

עמיחי שיקלי:  גם אנשי משרד החוץ שהשת"פ שלנו הוא מצוין

עמיחי שיקלי:  עובדים ביחד, ובכל ביקור יש לנו גיבוי של קונסוליה בתכנון

עמיחי שיקלי:  סביבת העבודה היא מאוד בריאה, גם עם הסוכנות

עמיחי שיקלי:  הביחד הזה מייצר מכפיל כוח

עמיחי שיקלי:  גם עם חברי אופוזיציה, כפי שראינו, אוקראינה, אלקין, אנו מאוד שמחים לעבוד עם שחקנים נוספים ורואים בזה פלוס ולא מינוס

עודד פורר: תודה

עודד פורר:  ראשית אני רוצה להודות לשר ולמנכ"ל על הצגת המשרד והתקציב והנתונים

עודד פורר:  יש לזכור שהוועדה הזו היא הבית של המשרד

עמיחי שיקלי: תודה על הכנסת האורחים

עודד פורר: זה המקום לחשוף רפורמות או מהלכים שאתם עושים וגם אם כבר יצאו לדרך, זה המקום להציג אותם, ולקבל את המעורבות הציבורית בין אם זה ביקורת, שאלות, והתהליך הזה הואע קריטי וחשוב מאוד בכנסת

עודד פורר:      השר, בהמשך לדברים שנאמרו קודם, תפקידך בממשלה חשוב מעבר לביצוע תקציב המשרד

עודד פורר:  אתה שר התפוצות, אתה מי שהקהילות היהודיות בעולם רואות בו כאחד הגשרים למדינת ישראל, ולכן הסוגיות האלה שנמצאות ברקע, שינוי סעיף הנכד, צמצום מדיניות הכניסה לישראל, יצירת חיץ בין קהילות יהודיות, אלה דברים שחשוב שקולך יישמע שם

עודד פורר:      ביום ראשון עבר בוועדת שרים לחקיקה תיקון חוק הדרכונים שהגיש שר הפנים

עודד פורר:  ברור לחלוטין למי זה מכוון

עודד פורר:  המשמעות היא – והופתעתי כי אתמול שמעתי את שר הפנים מתראיין ומספר שהדרכון הוא זכות יסוד כזכות תנועה חופשית של אזרח ישראלי

עודד פורר:  מסתבר שאזרחים ישראליים שיעלו הם בשנה הראשונה לחייהם יהיו אזרחים סוג ב'

עודד פורר:  הם יחויבו להתגייס, אם הגיעו בגיל גיוס, יחויבו לשאת בכל החובות, אבל כשירצו לצאת לחו"ל, יצטרכו אישור מעבר

עודד פורר:  אם אתה מגיע עם אישור מעבר, בהרבה מאוד משדות התעופה בעולם מסתכלים עליך כאל עבריין

עודד פורר:  אנחנו לא באמת בעולם סגור

עודד פורר:  תחשוב על עולה שהגיע לכאן, ורוצה לצאת לחופשת קיץ ביוון, רוצה להוציא ויזה

עודד פורר:  הוא נכנס לשדה התעופה - נמצא בבעיה

עודד פורר:  נראה לי שלהגיד ל-3,000 עולים שעלו בשנה האחרונה לאשדוד או לאשקלון, עלו 2,200, לבאר שבע עלו 2,500, הם טובים בשביל לספור טילים ורקטות אבל כשהם רוצים לצאת לחו"ל, הפטנט של דרכון הוא לא בשבילם רק כי אולי יש מישהו שעלה לפה ועזב

עודד פורר:  אגב יש לא מעט כאלה

עודד פורר:  יש גם לא מעט ישראליים שנולדו פה ועזבו

עודד פורר:  לכן פה זה מסר לא נכון, והוא מתחבר לעוד שורה ארוכה של מסרים שהתפוצות מקבלים מהממשלה

עודד פורר:  זה עלה פה על ידי חלק מהדוברים

עודד פורר:  נכון שזה הרבה יותר נוגע בתחומים של עלייה וקליטה, אבל גם בתחומים של יחסים עם התפוצות

עודד פורר:  אני בטוח שבכל קהילה יהודית שביקרת דיברו איתך על זה ודיברו איתך על סעיף הנכד ודיברו איתך על התחושות שחשים, אנשים בחו"ל נרדפים חלק מהפעמים כיהודים או חווים אירועים אנטישמיים, אבל כשהם באים לישראל הם לא יכולים להתפלל אפילו כפי שהם רגילים

עודד פורר:  לכן למשרד פה יש משמעות גדולה

עודד פורר:      גם בהקשר הקהילות החרדיות, ושמחתי לשמוע את הדברים שלך בהקשר הציוני ובהקשר של תפקיד המשרד והטיפול שלנו מול הקהילות בעולם שהן בסוף קהילות ציוניות

עודד פורר:  הקהילות החרדיות בחו"ל הרבה פעמים פורצות דרך

עודד פורר:  מי שקצת מעורה במוסדות הלאומיים יודע שבקונגרס הציוני העולמי העבירו תקנה ב-2016 שסיעה שמתמודדת ורוצה לשלוח נציגים לקונגרס הציוני העולמי צריכה לייצג 30% נשים ברשימה

עודד פורר:  ראה זה פלא סיעת ש"ס לא שולחת נשים לכנסת מצאה 30% נשים לשים ברשימה כדי לקחת חלק בדבר הזה שנקרא המוסדות הלאומיים, וגם סיעת ארץ קודש, שהסיעה שלהם בארץ היא יהדות התורה, לא שולחת נציגים לקונגרס הציוני אבל בחו"ל הם משתתפים בבחירות וגם שם מצאו 30% נשים

עודד פורר:  עצם ההצטרפות שלהם למוסדות הלאומיים אני חושב שזה תהליך חשוב ויפה ויש לברך עליו

עודד פורר:      לגבי החינוך היהודי, גם אני אומר תמיד ובכל השנים דיברתי על זה שזה צריך להיות חינוך ציוני על כל המשמעויות – על הערכים היהודיים אבל גם הערכים הציוניים

עמיחי שיקלי: אל חשש

עודד פורר: אני יודע, אמרת את זה

עודד פורר:  אבל דווקא כי אתה – ואני מברך על זה – שאתה הולך להשקיע הרבה יותר בחינוך הזה – אני חושב שזה חלק מהמאבק באנטישמיות כי מי שחי בתפוצות וקיבל את הכלים של החינוך היהודי והציוני ובוודאי של לימודי עברית, גם יכול להיות חשוף להרבה מאוד חומר שיש בעברית ומי שלא קורא אותו לא מכיר אותו, יוכל להתמודד מול האנטישמיות הזאת

עודד פורר:  אני מברך על כך

עמיחי שיקלי: אתה סופר מדייק פה

עמיחי שיקלי:  סוגריים על מה שאתה אומר – ה-BDS, הדה לגיטימציה היא התקפה על הזהות

עמיחי שיקלי:  כשהזהות היא בחולשה כתוצאה מהיעדר חינוך, אנשים נסוגים מזהותם

עמיחי שיקלי:  זה הסכנה הגדולה

עמיחי שיקלי:  לכן אני מחזק את דבריך, שהחינוך היהודי הוא גם המענה ארוך הטווח למאבק בדה לגיטימציה

עודד פורר: מאוד חשוב שבתוך זה יהיו תכנים ציוניים ומאוד חשוב שבתוך זה יהיו לימודי עברית

עודד פורר:  אני רואה בלימודי העברית משהו, שגם כשמי שקיבל אותו אחר כך עושה עלייה – כבר הבאנו אותו צעד אחד קדימה כשהוא מגיע לכאן

עמיחי שיקלי: נאלצים להסכים

עודד פורר: ההשקעה הכי טובה שאפשר לעשות

עודד פורר:      שלוש בקשות מהוועדה אליך: אחת, תנו דגש על הקהילות של הישראליים בחו"ל

עודד פורר:  אלה קהילות שהרבה פעמים לא מצליחות להיות חלק מהקהילות היהודיות

עודד פורר:  אין להן מה שמרכז אותן, ואם אני מסתכל על הדור השני והשלישי של הישראלים בחו"ל, אנו מפסידים אותן

עודד פורר:  כשעשה משרד העלייה והקליטה מבצע לתושבים חוזרים ואז הרבה מאוד ישראלים באו, גם גילינו יהודים חדשים כי עד אז לא רשמו את הילדים בקונסוליה

עודד פורר:  פתאום הם באים – חזרו זוג ישראליים אבל עם שלושה עולים חדשים שזה הילדים שנולדו שם

עודד פורר:  לכן יש לזה חשיבות עצומה

עמיחי שיקלי: יש עבודה עם הקהילות של הישראלים

עמיחי שיקלי:  בצפון אמריקה מתהווה ארגון מאוד עוצמתי, ISC, גם באירופה, בברלין

עמיחי שיקלי:  יושב פה ממוזאיק

עמיחי שיקלי:  יש פה פעילות ענפה

עודד פורר: זה מאוד מתחבר לחינוך

עמיחי שיקלי: בעיקר לקהילה

עמיחי שיקלי:  בעיקר עבודה סביב אירועים קהילתיים

עודד פורר: הדבר השני היא הציונות כערך מוגן

עמיחי שיקלי: צריך גם בכנסת שזה יהיה מוגן

עודד פורר: בזה אני איתך

עודד פורר:  נעשה פה דיון בוועדה

עודד פורר:  אשמח לשיתוף פעולה מהמשרד כי בסוף אתם הכתובת

עודד פורר:  זה מאבק

עודד פורר:  אם תוכל – לא יודע כמה זמן הקדנציה הזאת תהיה, אבל בסוף לומר: עשינו והכנסנו את הציונות כערך מוגן באוניברסיטאות – עשינו משהו

עמיחי שיקלי: נשמח לשתף פעולה בנושא הזה

עודד פורר: הנושא השלישי זה נושא תנועות הנוער הציוניות וההשתתפות שלהן במערך החינוך הציוני בחו"ל

עודד פורר:  בסוף אלה חבר'ה צעירים, שיודעים לדבר את השפה

עודד פורר:  קל להם הרבה יותר לתקשר עם הקהילות האלה

עודד פורר:  משרד החינוך תומך בתנועות הנוער הציוניות אבל לא עבור פעילות חינוכית בחו"ל

עודד פורר:  הוא תומך בהם עבור פה

עודד פורר:  יש פעילות אחת שאני מכיר אותה שהיא באמת גרעין צבר, אבל מושתתת לעלייה

עודד פורר:  יש השליחים

עודד פורר:  אז יש שליח בקהילה עם הסוכנות היהודית אבל לא ברמה של באמת חינוך ציוני, וכל תנועות הנוער הציוניות יש להן תפקיד חשוב

עודד פורר:  דווקא בגלל שאתה הולך להתמקד בנושא של החינוך הציוני, תסתייע בהן

עודד פורר:  אגב, אלה הן שבראשית הציונות עשו את התהליך של דחיפה והנעה לארץ ישראל, עוד לפני שקמה מדינת ישראל

עמיחי שיקלי: תודה רבה, תודה לך

עודד פורר: תודה רבה

עודד פורר:  הישיבה נעולה